《次韵谢无逸送谢幼槃》
宋代·洪刍

康乐风流鸿雁行，眼中文物敢雌黄。相逢草草来何暮，索去匆匆作底忙。

尚卧东山高谢傅，亦怜白首老冯唐。只应饮酒称名士，不用离骚咏九章。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。